ኢልና ክንሓትት ይከኣል'ዩ። ግናኸ ካብ'ቲ ኣባ ሃብተማርያም ዘቕረብዎ ጸብጻብ ክንርድኦ ከም ዝኸኣልና "ኣቡነ ካራራ እቲ ሓዋርያዊ ስራሕ ናብ ዝለዓለ ደረጃ ንኸብጽሕዎ በቒዖም'ዮም"። ርግጽ'ዩ፡ እቲ ቤተ-ክርስትያን ካቶሊክ ኣብ ኤርትራ ኣብያተ ክርስትያናት ብምስራሕ ጥራሕ ዘይኰነስ ዘርኣ-ክህነት፡ ከምኡ'ውን ደቂ ተባዕትዮን ደቂ'ንስትዮን ዝመሃሩሎም ብርክት ዝበሉ ኣብያተ-ትምህርትታትን መዕበያ ዘኻትም ንከም ዜስርሐን የመሓድርን ከም ዝነበረን ዘይክሓድ ሓቂ'ዩ። ኣቡነ ካራራ ካብ ሊቀ-ጳጳስ ሚላኖ ማዕርግ ኣቡን ተቐቢሎም፡ ምስ ርእሰ ሊቀ-ጳጳሳት (ፒዮስ 10ይ)፡ ከምኡ'ውን ምስ ንጉስ ቪቶርዮ ኢማንወለ 3ይ ድሕሪ ምርኻቦም ንኤርትራ ምስ ዓሰራይ ርእሶም ብ 19 መጋቢት 1911 ተበገሱ። ኣብ ኣስመራ ምስ በጽሑ ብዘይ ውዓል ሕደር ንሽድሽተ ኣዋርሕ ኣበዮ ስፍራታት ካቶሊክ ብምጕዓዝ ዓሚቝ መጽናዕቲ ኣካየዱ፣ ጸብጻቦም ከኣ ናብ ቅድስቲ መንበር (ዓዲ ጣልያን) ለኣኽዎ። እቲ ጸብጻብ ከም ዝሕብሮ፡ ኣብ ኤርትራ ቍጽሪ ኣመንቲ ካቶሊክ 16,760 በጺሑ ከም ዝነበረ፣ በርገሳውያን ተቐማጦ ጣልያን ኣብ ኤርትራ ኸኣ 2,500፣ እቲ ማሕበር ከኣ ብሸውዓተ ኣብያተ-ጽሕፈት፡ 49 ደቀ'ባት ካህናት ዝነበሮ ቅርጺ ይካየድ ከም ዝነበረ ይሕብር። ኣቡነ ካራራ ንሕብረተሰብ ኤርትራ ኣጽኒዖም ንኸፈልጥዎ ነዊሕ ጊዜ ኣይወሰደሎምን። ኣብ'ቶም ማሕበራት ካቶሊክ ዝነበሩ ጽኑዓትን ሃጓፋትን፡ ዝቐደሙን ዝዛሕተሉን ሸነኻትብምጽናዕ ተጊሆም ሓደስቲ ተበግሶታትን ጽገናታትን ከተኣታትዉ ጀመሩ ኣብ ሕንጸት መንፈሳዊ ሕይወት፡ ሃዋርያዊ ኣገልግሎት፡ ሕክምናውን ትምህርታውን ኣገልግሎት፡ ምህናጽ መዕበያ ዘኻትም ከምኡ'ውን ካልኦት ስርሓት። "ሓደ ካብ'ቲ ምስዮናውያን ካፑቺኒ ንቤተ-ክርስትያን ኤርትራ ዘበርከትዎ ዓቢይ ግደ፡ ኣብ ሓጺር ጊዜ ብቝጽሩ ይዅን ብዓይነቱ ዘገርም ሕንጻታት ኣብያተ-ክርስትያንን ኣብያተ-ጸሎትን ምህንጽ'ዩ" ይብል ጸብጻብ ኣባ ሃብተማርያም። ኣቡነ ካራራ ንኤርትራ ካብ ዝመጽሉ እዋን ኣብ ዉሽጢ 16 ዓመታት 26 ኣብያተ ክርስትያን ኣስሪሖም፣ ብቐንዱ ኸኣ እታ ዓባይን ተወዳዳሪ ዘይብላ ብ 1923 ዝተዛዘመት ካቴድራለ ኣስመራ። ካቴድራለ ኣስመራ ንካቴድራለ ዝሰኣለ ኣርኪተክት ስካቫኚኒ ክኸውን ከሎ ዝሃነጻ ድማ ኢጂኔር ማርዮ ማሰቲ ይበሃለ። ኣብቲ ጕልበታዊ ስራሓት እቶም ዝዓበየ ስራሕ ዜበርከቱ ነደቕቲ ድማ ካብ ማሕበር ካፑቺን ነበሩ። ኣቡነ ካራራ ንመስርሕ ካቴድራለ ዝኸውን ገንዘብ ንኽእክቡ ኣብ ዓዲ ጣልያን ሓያል ጐስጓስ ኣካየዱ - ካብ መንበረ-ሮማ፡ መንግስቲ ጣልያን፡ ብቐንዱ ኸኣ ካብ ኣልቢኖ (ዓዶም) በርጋሞ (ዝተወልድሉ ቦታ)፡ ሚላኖ ብርክት ዝበለ ሓገዝ ረኸቡ። ካብ ዝመኸኸ መዳፍዕ ዝተሰርሐ፡ ዝተፈላለየ ዓቐንን ድምጽን ዘለዎም ሸሞንተ ደወል ክረኽቡ ከኣሉ። ካቴድራለ ብ 14 ጥቅምቲ 1923 ብዓብይ ዓጀብ ተመርቐት። ኣቡነ ካራራ እቲ ዝዕበየ ሕልሞም ንከተማ ኣስመራን ንምእመናን ካቶሊክን ንህዝቢ ኤርትራን ዜበርከትዎ መብጽዓ ክማላኣሎም ከኣለ። እቲ ንካቴድራለ ንከስርሑ ዘጓነፎም ሃልኪ ግን ኣብ ጥዕንኦም ድኻም ኣሕደረሎም። በቲ ዝሓደሮም ሕማም ከኣ ካቴድራለ ምስ ተመረቐት ኣብ ዓመቱ ብ 15/6/1924፡ ኣብ ሓምሳን ሰለስተን ዕድሚኦም ካብዛ ዓለም ብሞት ተፈልዩ። ምንጪ ስእሊ, መቓብርን ሓወልትን ኣቡነ ካራራ ኣብ ዉሽጢ ካቴድራለ ኣቡነ ካራራ ቀልጢፎም እንተዘይሞቱ ምናልባት ብዙሕ ሃዋርያዊ ስርሓት ብናህሪ ምቐጸለ ነይሩ ዝብል ግምት ኣሎ። ንህዝቢ ኤርትራ ዓቢ ህያብን መዘከርታን ገዲፎም ክሓልፉ፡ እንሆ ኸኣ ስሞም ክሳብ ሎሚ ብኣድናቖትን ናፍቖትን ይዝከር። ተዛማዲ ትሕዝቶ ኤርትራ፡ ቱሪዝም ዝበራበረሉ እዋን ይመጽእ ኣሎ በዚ ኣብ ሞንጎ ኤርትራን ኢትዮጵያን ተፈጢሩ ዘሎ ሰላም፡ ኣብ ኤርትራ ቱሪዝማዊ እቶት ክብ ክብል ትጽቢት ይግበር።27 መስከረም 2018 ዜናታት ሕብረት ኣውሮጳ ኣብ ትግራይ ገበናት ኲናት ተፈጺሙ ክኸውን ከምዝኽእል ስክፍትኡ ገሊጹ16 ጥሪ 2021 ቦቢ ዋይን፡ “ንህይወተይን ህይወት በዓልቲ ገዛይን ተጨኒቐ ኣለኹ”ቅድሚ 6 ሰዓታት ስለምንታይ ንፓትሪስ ሉሉምባ ምዝካር ኣድለየ?ቅድሚ 5 ሰዓታት ኣዘራረብቲ ዛዕባታት እናኸረረ ዝመጽእ ዘሎ ጎንጺ ዶብ ኢትዮጵያን ሱዳንን14 ጥሪ 2021 ክልል ኦሮሚያ፡ መምህር ኪቲላ ጉዳታ ስለምንታይ'ዩ 'ተረሺኑ'?12 ጥሪ 2021 3:42 ቪድዮ, ብዛዕባ ፕረዚደንታዊ መረጻ ኡጋንዳ እንታይ ትፈልጡ?, ዕምሪ ፈነወ 3,4212 ጥሪ 2021 ኣብ ኣፍሪቃ ዘሎ መዓልታዊ ዝርገሐ ኮሮናቫይረስ ዘርኢ ሰሌዳ24 መጋቢት 2020 ሱዳን ኣብ መስርሕ ልዝብ ግድብ ሕዳሰ ኣይተሰማመዐትን11 ጥሪ 2021 ምስ ሱዳን ዘሎ ምስሕሓብ ‘ዶብ ናብ ዝነበሮ ተመሊሱ ብሰላም ክፍታሕ ኣለዎ’- ኢትዮጵያ7 ጥሪ 2021 ቦይንግ 737 ነፋሪት ኢንዶኔዥያ ዝወደቐትሉ ከባቢ ተፈሊጡ ተባሂሉ10 ጥሪ 2021 ኣብ ኣብያተ ማእሰርቲ ስዑዲ ዓረብ ዝሳቐዩ ኢትዮጵያውያን፡ መንግስቲ ናብ ዓዶም ክመልሶም ይምሕጸኑ7 ጥሪ 2021 ኣቶ ጃዋር መሓመድ ዝርከቦም ክሱሳት ሎሚ ኣብ ቤት ፍርዲ ቀሪቦም12 ጥሪ 2021 ብብዝሒ ዝተነበ 1 ኣብ 50 ግዝኣታት ኣመሪካ ብኣጽዋር ዝተዓጀበ ተቓውሞ ከይካየድ ተሰጊኡ 2 ላዕለዎት መሪሕነት ህወሓት ትማሊ ናብ ቤት ፍርዲ ቀሪቦም 3 ወድብ ኣንጌላ መርክል፡ ሓድሽ ኣቦ መንበር መሪጹ 4 ኡጋንዳ፡ ፕረዚደንት ዩወሪ ሙሰቨኒ ከምዝተዓወተ ተገሊጹ 5 ሕብረት ኣውሮጳ ኣብ ትግራይ ገበናት ኲናት ተፈጺሙ ክኸውን ከምዝኽእል ስክፍትኡ ገሊጹ 6 ቦቢ ዋይን፡ “ንህይወተይን ህይወት በዓልቲ ገዛይን ተጨኒቐ ኣለኹ” 7 ኣብ ትግራይ ምሉእ ኣገልግሎታት መብራህትን ስልክን መዓስ ክጅምር ይኸውን?
